Tengku Putera Tengku Awang

YM Dato’ Tengku Putera bin Tengku Awang (kelahiran 14 Jun 1959) merupakan Ahli Majlis Tertinggi UMNO dan bekas Timbalan Menteri Kewangan.

Kehidupan Awal

Beliau dilahirkan di Kampung Kepah, Telemong, Hulu Terengganu, Terengganu. Beliau merupakan Alumni SMK Tengku Ampuan Intan dan pernah berguru dengan Bekas Timbalan Menteri Pendidikan Allahyarham Dato' Razali Ismail semasa di Tingkatan 4 dan 5 Putera merupakan pemegang Diploma Pentadbiran Awam Universiti Teknologi Mara (UiTM) sebelum melanjutkan pelajaran ke peringkat Ijazah Sarjana Muda Ekonomi di Universiti Kebangsaan Malaysia (UKM) pada tahun 1984 dan kemudiannya menceburi kerjaya dalam bidang perbankan.

Politik

Kerjaya politiknya bermula apabila dipilih bertanding mewakili Barisan Nasional (BN) di Dewan Undangan Negeri (ADUN) Telemong pada pilihan raya umum 1995 dan seterusnya memenangi kerusi itu dan dilantik sebagai Exco kerajaan negeri.

Sejarah kepimpinannya mula menyerlah ketika UMNO dan Barisan Nasional (BN) tumbang pada tahun pilihan raya umum 1999. Namun beliau bersama seorang lagi calon BN yang juga dari bahagiannya iaitu Rosol Wahid menang bagi kerusi Dewan Undangan Negeri (DUN) Telemong dan Ajil. 
 
Beliau sekali lagi mempertahankan kerusi itu pada tahun 1999 ketika BN tewas di Terengganu dan pada pilihan raya umum 2004 bertanding kerusi Parlimen Hulu Terengganu.

Keluarga

Beliau berkahwin dengan Toh Puan Halijah Ali dan mempunyai lima orang anak;

 Tengku Muhammad Haphiz
 Tengku Norhafizah
 Tengku Norhakimah
 Tengku Norhidayah
 Tengku Muhammad Hakimi

Lihat Juga

 Senarai Majlis Tertinggi UMNO 2004

Rujukan

Pautan Luar

Laman Rasmi UMNO

Orang hidup
Kelahiran 1959
Anggota Pertubuhan Kebangsaan Melayu Bersatu
Orang dari Terengganu
Yang di-Pertua Dewan Undangan Negeri Terengganu
Ahli Dewan Rakyat, Parlimen Malaysia ke-11